Source: http://docplayer.fi/352973-Kotihoidon-integrointi-ja-laatu.html
Timestamp: 2017-09-22 21:06:15+00:00
Document Index: 2184533

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kotihoidon integrointi ja laatu - PDF
Download "Kotihoidon integrointi ja laatu"
1 KUOPION YLIOPISTON JULKAISUJA E. YHTEISKUNTATIETEET 171 KUOPIO UNIVERSITY PUBLICATIONS E. SOCIAL SCIENCES 171 MERJA TEPPONEN Kotihoidon integrointi ja laatu Integration and Quality of Home care Väitöskirja Esitetään Kuopion yliopiston yhteiskuntatieteellisen tiedekunnan luvalla julkisesti tarkastettavaksi terveystieteiden tohtorin arvoa varten Kuopion yliopistossa, Mediteknian auditoriossa, keskiviikkona 17. kesäkuuta 2009 klo 12 Terveyshallinnon ja -talouden laitos Kuopion yliopisto JOKA KUOPIO 2009
2 Jakelu: Kuopion yliopiston kirjasto PL 1627 FI KUOPIO Puh Fax Sarjan toimittajat: Jari Kylmä, FT Hoitotieteen laitos Markku Oksanen, VTT Sosiaalipolitiikan ja sosiaalipsykologian laitos Tekijän osoite: Etelä-Karjalan sosiaali-ja terveyspiiri PL 24 FI LAPPEENRANTA Fax Ohjaajat: Professori Sari Rissanen THL, YTT Terveyshallinnon ja -talouden laitos Kuopion yliopisto Professori (emerita) Sirkka Sinkkonen, Ph.D. Terveyshallinnon ja -talouden laitos Kuopion yliopisto Esitarkastajat: Professori Juhani Nikkilä, HTT Terveystieteiden laitos Oulun yliopisto Professori, ylijohtaja Marja Vaarama, YTT Terveyden ja hyvinvoinnin laitos Helsinki Vastaväittäjä: Professori Juhani Nikkilä, HTT Terveystieteiden laitos Oulun yliopisto ISBN ISBN (PDF) ISSN Kopijyvä Kuopio 2009 Finland
3 Tepponen, Merja. Integration and quality of home care. Kuopio University Publications E. Social Sciences p. ISBN ISBN (PDF) ISSN ABSTRACT The purpose of this study was to explore the ways integrating home care and their interrelations, as well as the impact of these ways on the content and quality of home care in municipalities. The material comprised three groups: 1) documents: laws, policy documents and previous studies, 2) data gathered through interviews with the directors (n=56) of home care services in 43 municipalities of Eastern Finland in the autumn of 2004, and from the websites of these same municipalities in the autumn of 2007, and 3) material gathered through interviews with clients (n=130) and by postal questionnaires form the relatives (n=126) and home care employees (n=127) of the two comparison towns in The quantitative data were analyzed using statistical methods and the qualitative data using content analysis. In the analysis of home care quality I used Avedis Donabedian's (1988) structure, process and outcome model and as other theoretical bases a system analysis framework and concepts of integrated care. Results: The most common methods of integration/unification/merging in 43 municipalities were structural: home care units/functions, boards responsible for home care, and health and social welfare departments were combined. Integrative processes and tools served as other methods of merging. The methods of integration accumulated: in structurally integrated home care services there were more integrative processes (for instance, multiprofessional teamwork) and integrative tools (for instance, shared customer information systems, goals and visions) than in unintegrated home care services. The organization of home care has changed in many of the municipalities from the autumn of 2004 to the autumn of The comparison of two towns showed relations between the integration of structures and the content and quality of home care. However, drawing clear conclusions of the differences observed in the quality of home care of the two comparison towns and of their relation to the degree of integration was impeded by the contradictory ratings of clients, family members and employees on some dimensions of quality of home care: clients rated the services as most adequate in integrated home care, but family members in unintegrated home care. Measured by sum variables, the overall quality rated by family members was better in unintegrated than in integrated home care, but in the ratings of clients and employees a similar difference was not found. According to the employees' ratings, their ability to advice and direct clients was better in unintegrated home care, according to the clients it was better in integrated homecare. The employees of integrated home care used more time in helping the client in everyday life, but the employees of unintegrated home care used more time in medication and nursing activities. Compared to the employees of unintegrated home care, the employees of integrated home care were more satisfied with their possibilities to influence their work as well as with clinical supervision and with support afforded by middle level management. Recommendations and conclusions: The study yielded new information on the organization of home care and its relations to the content and quality of home care. On the basis of the results of the present and previous studies and theoretical bases I developed a model which comprises recommendations for good home care. It can be utilized in practise, development and training of home care. According to the model, an elderly must be treated as a physical, psychological and sociocultural entitity living in his/her environment. He/she must be supported to cope at home by maintaining the quality of life and strengthening the remaining resources. The services must be integrated by means of integrated organizations, networks, policy measures and multiprofessional rehabilitative, anticipatory and preventive approach, utilizing electronic communication. The management and implementation of home care must be steered in a goal-oriented way, considering the local circumstances and multi-actoral service structure. Sociocultural work (for instance study and reading groups, artistic activities as an actor by doing self or as a receiver by participating in events) must be implemented in cooperation with different actors. The results also offer plenty of starting points for further studies. National Library of Medicine Classification: WA 546, WY 115 Medical Subject Headings: Home Care Services; Home Health Aides; Aged; Health Services; Social Work; Organization and Administration; Cooperative Behavior; Quality of Health Care
5 Tepponen, Merja. Kotihoidon integrointi ja laatu. Kuopion yliopiston julkaisuja E. Yhteiskuntatieteet s. ISBN ISBN (PDF) ISSN TIIVISTELMÄ Tutkimuskohteena olivat ikäihmisten kotihoidon integroinnin toteutustavat ja niiden keskinäiset yhteydet sekä integroinnin vaikutukset kotihoidon sisältöön ja laatuun. Aineistot käsittivät kolme ryhmää: 1) dokumenttiaineistot: lait, politiikka-asiakirjat ja aikaisemmat tutkimukset, 2) 43 itäsuomalaisen kunnan kotihoidon johtajilta (n= 56) haastatteluilla syksyllä 2004 kootut ja samojen kuntien internetsivuilta syksyllä 2007 kootut aineistot ja 3) kahden vertailukaupungin kotihoidon asiakkailta (n = 130) haastatteluilla sekä omaisilta (n = 126) ja työntekijöiltä (n = 127) kyselyillä 2001 kootut aineistot. Määrälliset aineistot analysoin tilastollisin menetelmin ja laadulliset sisällön analyysilla. Kotihoidon laadun jäsentämisessä sovelsin Avedis Donabedianin (1989) rakenne-, prosessi- ja lopputulosmallia. Muina teoreettisina lähtökohtina käytin järjestelmäanalyyttistä viitekehystä ja integroidun hoidon käsitteitä. Tulokset. Integroinnin eli eheyttämisen yleisimmät tavat tutkimuskunnissa olivat rakenteellisia, kuten kotihoidon yksikköjen tai tehtäväalueiden, kotihoidosta vastaavien lautakuntien sekä sosiaali- ja terveystoimen virastojen yhdistäminen. Muita eheyttämiskeinoja olivat integroivat prosessit ja työvälineet. Integrointitavat kasautuivat siten, että rakenteeltaan integroidussa kotihoidossa oli integroimatonta kotihoitoa useammin myös integroivia prosesseja kuten moniammatillista tiimityötä ja integroivia työvälineitä, esimerkiksi yhteiset asiakastietojärjestelmät, tavoitteet ja visiot. Kotihoidon organisointi oli muuttunut monissa kunnissa syksystä 2004 syksyyn Kahden kaupungin vertailu osoitti rakenteiden integroinnin yhteydet kotihoidon sisältöön ja laatuun. Tältä osin selkeiden päätelmien tekoa haittaa kuitenkin se, että asiakkaat, omaiset ja työntekijät arvioivat kotihoidon laadun joillakin ulottuvuuksilla vastakkaisesti, siten että asiakkaat arvioivat palvelut riittävimmiksi integroidussa, mutta omaiset integroimattomassa kotihoidossa. Summamuuttujalla todettuna omaisten arvioima kokonaislaatu oli parempi integroimattomassa kuin integroidussa kotihoidossa. Asiakkaiden ja työntekijöiden arvioinneissa vastaavaa eroa ei havaittu. Kyky neuvoa ja ohjata asiakkaita oli työntekijöiden mielestä parempaa integroimattomassa, mutta asiakkaiden mielestä integroidussa kotihoidossa. Integroidun kotihoidon työntekijät käyttivät enemmän aikaa asiakkaan päivittäisessä elämässä auttamiseen. Sen sijaan integroimattoman kotihoidon työntekijät käyttivät enemmän aikaa lääkehoitoon ja hoitotoimiin. Integroidun kotihoidon työntekijät olivat integroimattoman kotihoidon työntekijöitä tyytyväisempiä mahdollisuuksiinsa vaikuttaa työhönsä sekä työnohjaukseen ja lähijohdolta saamaansa tukeen. Suositukset ja päätelmät. Tutkimus tuotti uutta tietoa kotihoidon organisoinnista ja sen yhteyksistä kotihoidon sisältöön ja laatuun. Tämän ja aikaisempien tutkimusten tulosten sekä teoreettisten lähtökohtien pohjalta rakensin hyvän kotihoidon mallin, jota voidaan hyödyntää kotihoidon käytäntöön, kehittämiseen ja koulutukseen. Mallin mukaan vanhusta tulee kohdella ympäristössään elävänä fyysisenä, psyykkisenä ja sosiokulttuurisena kokonaisuutena. Häntä on tuettava selviytymään kotona pitämällä yllä elämänlaatua ja vahvistamalla jäljellä olevia voimavaroja. Palvelut tulee eheyttää integroiduilla organisaatioilla, verkostoilla, sopimuskäytännöillä sekä moniammatillisella kuntouttavalla ja ennakoivalla työotteella. Kotihoitoa on johdettava ja toteutettava tavoitteiden ohjaamana ottamalla huomioon paikalliset olosuhteet ja monitoimijainen palvelujärjestelmä. Eri toimijoiden yhteistyöllä on luotava edelytykset sosiokulttuuriselle työlle, kuten opinto- ja lukupiireille, muistelutyölle sekä taiteen harrastamiselle. Saadut tulokset tarjoavat monia lähtökohtia jatkotutkimuksille. Yleinen suomalainen asiasanasto: kotihoito; kotipalvelut; vanhukset; terveydenhuolto; sosiaalihuolto; organisaatiot; hallinto; yhdistäminen; yhteistyö; koordinointi; muutos; laatu
7 ESIPUHE Väitöskirjatyö on kulkenut mukanani vuosia. Työelämä ja tutkimus ovat olleet vahvasti sidoksissa toisiinsa, nekin ovat integroituneet eräänlaiseksi kokonaisuudeksi. Vaikka väitöskirjan tekeminen on yksinäistä työtä, sitä tehdään vahvasti osana erilaisia yhteisöjä ja yhteistyössä kumppaneiden kanssa. Väitöskirjan tekeminen on merkinnyt minulle mahdollisuutta luoda uutta. Se on ollut innostavaa. Vanhustyö ja erilaisten tehtävien ja töiden yhteensovittaminen sekä koordinointi ovat kiinnostaneet minua koko työurani ajan. Lähes kaikilla sosiaali- ja terveydenhuollon ammattilaisilla on unelma hyvistä ja toimivista palvelu- ja hoitoketjuista, mutta kuinka vaikeaa niiden toteuttaminen onkaan käytännössä. Mikä estää meitä oppimasta menneestä? Vaikka työni on valmis, integroinnin haasteet ja ammattiryhmien mutapaini jatkuvat edelleen. Tästä huolimatta olen edelleen innostunut jatkamaan työtä hyvien, toimivien sekä eheiden palvelu- ja hoitokokonaisuuksien kehittämiseksi. Väitöskirjan valmistuminen on yksi pysäkki. Nyt on aika jatkaa yhdessä uuden, integroidun sosiaali- ja terveyspiirin rakentamista. Väitöskirjatyöni etenemiseen ovat vaikuttaneet monet henkilöt, joita haluan kiittää. Erityisesti haluan kiittää työni ohjaajia emerita professori Sirkka Sinkkosta ja professori Sari Rissasta Kuopion yliopiston terveyshallinnon ja -talouden laitokselta. Ilman heidän vahvaa tukeaan ei työni olisi koskaan valmistunut. Suurimmat kiitokset esitän emerita professori Sirkka Sinkkoselle hänen kannustavasta ja vaativasta ohjauksestaan, jolla hän on jaksanut innostaa. Hän on paneutunut työhöni koko sydämellään ja tukenut viemään prosessin maaliin saakka. Saria kiitän lämpimästi vahvasta luottamuksesta, rakentavasta kritiikistä sekä erityisen kannustavasta ohjauksesta. Kiitän koko terveyshallinnon ja -talouden laitoksen henkilöstöä kannustuksesta, käytännön avusta ja tuesta. Esitarkastajiani professori Juhani Nikkilää ja terveyden ja hyvinvoinnin laitoksen ylijohtajaa professori Marja Vaaramaa kiitän paneutumisesta työhöni, rakentavasta palautteesta ja korjausehdotuksista. Kielenhuollosta kiitän FM Raija Hietarantaa. Haluan kiittää myös Varkauden ja Lappeenrannan kaupunkien sosiaali- ja terveystoimen johtoa. Erityisesti kiitän Ulla Tuomaista, Juha Metsoa ja Marjatta Laakkoa. VAHAKAS-hanke ja kotihoidon tiimityön kehittämishanke mahdollistivat osaltaan tutkimuksen toteuttamisen. Erityisen suuri kiitos myös Varkauden ja Lappeenrannan kotihoidon asiakkaille, omaisille ja työntekijöille tutkimukseen osallistumisesta. Itä-Suomen kuntien kotihoidon johtajille kiitokset monipuolisista haastatteluhetkistä. Kiitän myös haastattelijoina toimineita Etelä-Karjalan ja Pohjois-Savon ammattikorkeakoulun sosiaali- ja terveysalan opiskelijoita ja Socomin kehittämissuunnittelijoita. Työnantajaani Lappeenrannan kaupunkia kiitän myönteisestä suhtautumisesta tutkimustyöhöni. Työtovereitani kiitän vahvasta kannustuksesta ja myötäelämisestä. Erityisesti kiitän rinnalla kulkemisesta Lappeenrannan sosiaali- ja terveystoimen ja vanhustenpalvelujen johtoryhmän jäseniä vuosien varrelta: Marja Kososta, Ulla Marttista, Timo Kohvakkaa, Kari Korhosta, Virpi Kölhiä, Teijamari Laasonen-Balkia, Markku Aumakalliota, Liisa Mänttäriä ja Päivi Ahosta. Kiitän vanhustenpalvelujen johtoryhmää Matti Kaskista innostamisesta ja rohkaisemisesta, Raili Paajasta, Teija Malista, Eeva-Kaarina Tolvasta, Markku Arvelaa, Eija Tiiraa ja Mari Nurmista tuesta ja kannustuksesta. Vanhusneuvoston puheenjohtajalle, sosiaalineuvos Jaakko Tuomelle kiitokset tuesta ja avusta, erityisesti lukuisista työtäni taustoittaneista historiallisista materiaaleista. Yhteistyökumppania Heikki Roilasta kiitän innovoinnista, kannustuksesta ja käytännön neuvoista työn eri vaiheissa. Paulalle, Helenalle ja muille yksityisille palveluntuottajille kiitokset näkökulman avaamisesta yksityisten toimijoiden suuntaan. Erilaisten projektien ja uuden, integroidun sosiaali- ja terveyspiirin johtoryhmää kiitän tuesta ja
8 kannustuksesta. Kirsti Mikkolalle, Kirsi Koskelaiselle ja Seija Oikkoselle erityiskiitokset neuvoista ja tuesta teknisten kirjoitusongelmien kohdatessa. Kiitokset myös kaikille nimeltä mainitemattomille työtovereille ja yhteistyökumppaneille. Jokainen teistä on ollut tukemassa työtäni. Taloudellisesta tuesta kiitän Suomen Kulttuurirahaston Etelä-Karjalan maakuntarahaston Lauri ja Lahja Hotisen sekä Juhani Koskisen rahastoja sekä Suomen Kulttuurirahaston Pohjois- Savon maakuntarahaston Sirkka Sinkkosen rahastoa. Kiitän myös Tehy ry:n ja Suomen sairaanhoitajaliiton Saimaan sairaanhoitajat ry:n opintorahastoa. Sydämelliset kiitokset perheelleni, lähisuvulleni ja ystävilleni. Te olette jaksaneet kannustaa, tukea ja pitää huolta. Sisarilleni Annelille ja Tuulalle kiitos myös ihanista karjalanpiirakoista, tuoreista pullista ja muista herkuista, joilla olette piristäneet arkeani. Samoin Allulle ja Leenalle kiitokset kaikenlaisesta huolenpidosta ja kulttuuri-pitopalvelusta vuosien varrelta. Kristiina Poikajärvelle kiitokset monista kannustavista keskusteluista, innostavista ajatuksista, käytännön neuvoista ja yhtydenpidosta pitkistä välimatkoista huolimatta. Helille ja Esalle sekä Railille ja Jopelle kiitokset yhteisistä peli-illoista. Perheelleni, aviomiehelleni Matille ja tyttärelleni Margitille, kiitokset tuesta, kannustuksesta ja oman tilan antamisesta. Olette pyörittäneet arkeamme erinomaisesti. Margitille kiitokset myös käytännön avusta kirjoitustyössä. Arjen rutiinit, juhlahetket, kokonaisvaltainen huolenpito ja mielekäs tekeminen pitävät elämässä kiinni. Omistan tämä kirjan äidilleni ja edesmenneelle isälleni, jotka kannustivat elinikäiseen opiskeluun, sekä perheelleni Matille ja Margitille. Taipalsaarella, toukokuussa, tuomien kukkiessa 2009 Merja Tepponen
9 SISÄLTÖ 1 TUTKIMUKSEN TAUSTA, TARKOITUS JA TEHTÄVÄT Kotihoidon integroinnin tutkimustarve Tutkimuksen tavoitteet ja tehtävät Raportin rakenne TUTKIMUKSEN TEOREETTISET LÄHTÖKOHDAT Kotihoidon käsite ja sisältö Vanhuskäsite ja vanhuskuvat Integroitu hoito Kotihoidon laatu Asiakasnäkökulma Integroidun hoidon ja kotihoidon laadun vertailu Kotihoidon integroinnin ja laadun yhteyksien tutkimus Kotihoidon integroinnin toteutustapoja Erilaisia käsitejärjestelmiä ja kuvaustapoja Integroivat rakenteet Integroivat prosessit Muut integroinnin toteutustavat Kotihoidon integroinnin poliittishallinnollinen ohjaus ja johtaminen Tiivistävät päätelmät teoreettisista lähtökohdista TUTKIMUSASETELMA AINEISTOT JA MENETELMÄT Tutkimuksen metodologiset lähtökohdat ja sijoittuminen tiedekenttään Tutkimuksen aineistot sekä niiden keruu ja kuvaus Dokumentit ja aikaisemmat tutkimukset Tutkimuskunnat Kahden kaupungin vertailuasetelman aineistot ja niiden keruu Aineistojen analysointimenetelmät Tutkijan rooli ja eettiset kysymykset KOTIHOIDON INTERGOINNIN KEHITTYMINEN, NYKYTILA JA TULEVAISUUDEN HAASTEET Vanhusten kotihoidon integroinnin varhaisvaiheita Rakenteilla integrointi Prosesseilla integrointi Integroinnin muita toteutustapoja 1970-luvulta lähtien Kotihoidon tarjonnan monitoimijaistuminen luvuilla Kotihoidon kunnallinen järjestämisvastuu Kotihoidon ja sen integroinnin tulevaisuus Tiivistävät päätelmät kotihoidon ja sen integroinnin kehittämisestä KOTIHOITO ITÄSUOMALAISISSA KUNNISSA: INTEGROINTI, SISÄLTÖ JA LAATUTASO Osatutkimuksen asetelma ja näkökulmat Kotihoidon tarjontajärjestelmän rakenteet, toimijat ja tehtävät Kotihoidon ohjaus- ja toteuttamisorganisaatioiden rakenteiden integrointi ja integroitujen rakenteiden keskinäiset yhteydet
10 6.4 Muutokset kotihoidon organisaatiorakenteiden integroinnissa syksystä 2004 syksyyn Johtamisjärjestelmä sekä johtamis- ja muut ohjaustehtävät kotihoidon integroijana Poliittishallinnollinen ohjaus kotihoidon integroijana Laadunhallinta kotihoidon integroijana ja integroinnin edellytyksenä Pysyväisluontoiset tiimit ja työntekijöiden roolit integroivina rakenteina Kotipalvelun ja kotisairaanhoidon yhteistyö Kotihoidon integroinnin muut toteutustavat Integroinnin toteutustapojen keskinäiset yhteydet Kotihoidon palvelutaso: jonotilanne ja ajallinen saatavuus Kotihoidon organisoinnin kehittämishaasteita Tiivistävät päätelmät kotihoidon palvelutarjonnasta ja integroinnista KOTIHOIDON INTEGROINTI, SISÄLTÖ JA LAATU KAHDEN KAUPUNGIN VERTAILU Osatutkimuksen asetelma ja viitekehys Sekoittavien tekijöiden hallinta Tiivistävät päätelmät sekoittavien tekijöiden hallinnasta Kotihoidon ammatillisten prosessien sisältö työajankäytöllä mitattuna Kotihoidon ammatillisten prosessien laatu Kotihoidon riittävyys ja asiakkaalle annettu aika Kotihoidon jatkuvuus ja asiakkaan itsemäärääminen Asiakkaan kohtelun laatu ja hoidon tarvevastaavuus Ohjauksen, neuvonnan ja tiedotuksen laatu Yhteenveto, vertailu aikaisempiin tutkimuksiin ja päätelmät IKÄIHMISTEN HYVÄN KOTIHOIDON MALLI Mallin laatimisen lähtökohdat Ikäihmisen hyvän kotihoidon tavoitteet ja toimintaperiaatteet Ikäihmisten hyvän kotihoidon ydintehtävät Sosiokulttuuriset työmuodot kotihoidossa Kotihoidon integrointi ja siihen sisältyvät ohjaus- ja johtotehtävät POHDINTA JA PÄÄTELMÄT Tutkimuksen luotettavuus ja yleistettävyys Tulosten tarkastelu ja johtopäätökset tuloksista Kotihoidon integroinnin ja laadun yhteydet Kokoava yhteenveto ja jatkotutkimusten aiheet LÄHTEET LIITTEET
11 TAULUKOT Taulukko 1. Integroidun hoidon ja kotihoidon laadun ominaisuudet asiakasnäkökulmasta eräiden tutkimusten mukaan Taulukko 2. Tiivistelmä integroinnin keskeisistä toteutustavoista joissakin lähteissä Taulukko 3. Integroinnin voimakkuuden asteet joidenkin lähteiden mukaan Taulukko 4. Tutkimuskunnista haastatteluihin osallistuneet kotihoidon johtavat viranhaltijat (JV) ja lähijohtajat (LJ), absoluuttiset luvut Taulukko 5. Haastateltujen virkanimikkeet ja työorganisaatiot, absoluuttiset luvut Taulukko 6. Haastatellut kotihoidon johtajat organisaatioympäristön (yhdistetty eli integroitu tai integroimaton sosiaali- ja terveystoimi) ja virkanimikkeen mukaan Taulukko 7. Kotihoidon johtajien työkokemus sekä koulutuksen ala ja taso Taulukko 8. Vastanneet ja vastausprosentit vertailukaupungeissa Taulukko 9. Kotihoidon integrointitavat tutkimuskunnissa syksyllä 2004 ja niitä mittaavat kysymykset kotihoidon johtajien haastattelulomakkeessa Taulukko 10. Kotihoidon tarjoajat sekä tarjonnan rakenne ja sisältö tutkimuskunnissa syksyllä Taulukko 11. Kotihoidon kunnallisen ohjaus- ja toteutusjärjestelmän rakenteiden integrointi tutkimuskunnissa syksyllä 2004 ja syksyllä Taulukko 12. Tutkimuskuntien kotihoidon integroinnin tyypit syksyllä 2004 ja Taulukko 13. Integroidun ja integroimattoman kotihoidon johtamis- ja ohjaustehtävät Taulukko 14. Tutkimuskuntien jakautuminen kotihoidon organisaatiorakenteen mukaan integroituihin ja integroimattomiin Taulukko 15. Kuntien jakautuminen koon, kuntatyypin ja integroinnin mukaan Taulukko 16. Kotihoidon poliittishallinnollinen ohjaus tutkimuskunnissa syksyllä Taulukko 17. Kooste poliittishallinnollisen ohjauksen eroista Taulukko 18. Kotihoidon laadunhallinta tutkimuskunnissa kotihoidon organisaatiorakenteiden integroinnin mukaan syksyllä Taulukko 19. Ikäihmisten hoitoa ja palveluja koskevan valtakunnallisen laatusuosituksen käyttötarkoitus ja hyödyllisyys kotihoidon johtajien arvioimana Taulukko 20. Integroinnin muut toteutustavat kotihoidon organisaatiorakenteen mukaan syksyllä
12 Taulukko 21. Kotiutuksen koordinoinnista vastaavat työntekijät Taulukko 22. Kotipalvelun ja kotisairaanhoidon yhteistyöprosessit ja muut toteutustavat Taulukko 23. Kotihoidon yhteisen hoito- ja palvelusuunnitelman koordinoinnista vastaavat työntekijät tutkimuskunnissa organisaatiorakenteen mukaan syksyllä Taulukko 24. Integroinnin toteutustapojen osioiden korrelaatiot Taulukko 25. Kotihoidon laadunhallinnan ja -ohjauksen osioiden korrelaatiot Taulukko 26. Kotihoidon integroinnin ja laadunhallinnan keskeisiä toteutustapoja kuvaavien summamuuttujien keskiarvot kolmessa kuntaryhmässä Taulukko 27. Kotihoidon ympärivuorokautinen saatavuus tutkimuskunnissa organisaatiorakenteen integroinnin mukaan syksyllä Taulukko 28. Tiivistelmä kotihoidon johtajien kuvauksista Miten kotihoito tulisi organisoida ja Millainen olisi paras toimintamalli johtamisen näkökulmasta? Taulukko 29. Kotihoidon johtajien mainitsemat henkilöstön mitoitusperusteet Taulukko 30. Integroivat rakenteet, prosessit ja työvälineet vertailukaupungeissa Taulukko 31. Väestö sekä sosiaali- ja terveydenhuoltoa kuvaavat taustatiedot vertailukaupungeissa Taulukko 32. Vertailukaupunkien kotihoidon asiakkaiden taustatiedot Taulukko 33. Kotihoidon tarjonta: palveluvalikoima ja saatavuus vertailukaupungeissa Taulukko 34. Kunnan tarjoaman kotihoidon ajallinen saatavuus ja käyttö asiakkaiden ja omaisten arvioimana, % Taulukko 35. Vertailukaupunkien kotihoidon työntekijöiden taustatiedot kotihoidon laadun rakenteellisina edellytyksinä Taulukko 36. Kotihoidon työntekijöiden mahdollisuudet vaikuttaa työssään ja toteuttaa joitakin tehtäviään Taulukko 37. Työntekijöiden työajan käyttö vertailukaupungeissa 2001 minuuttia/työpäivä Taulukko 38. Kotiin saatavan avun riittävyys vertailukaupungeissa, apua tarvitsevista sen riittäväksi arvioineiden prosenttiosuudet Taulukko 39. Kotihoidon jatkuvuus vertailukaupungeissa, täysin samaa mieltä tai samaa mieltä tai kyllä vastanneiden prosenttiosuudet Taulukko 40. Kotihoidon ammatillisten prosessien laatu vertailukaupungeissa, osioiden ja summamuuttujien keskiarvot ja hajonnat
13 Taulukko 41. Yleinen tyytyväisyys kotihoitoon Taulukko 42. Kooste kotihoidon ammatillisten prosessien sisällöstä ja laadusta vertailukaupungeissa Taulukko 43. Kotihoidon sosiokulttuuriset työmuodot: toteuttajat ja sisältö KUVIOT Kuvio 1. Tutkimusasetelma: vanhusten kotihoidon integrointi, sisältö ja laatu Kuvio 2. Kooste tutkimustehtävien toteuttamisessa käytetyistä aineistoista, tutkimuksen etenemisestä ja päälukujen sisällöstä Kuvio 3. Ensimmäisen osatutkimuksen asetelma: kotihoidon integroinnin toteutustavat, niiden keskinäiset yhteydet ja vaikutukset kotihoidon palvelutasoon Kuvio 4. Kotihoidon suppea ja laaja sisältö Kuvio 5. Tutkimusasetelma: kotihoidon laadun rakenteelliset edellytykset sekä ammatillisten prosessien sisältö ja laatu kahden kaupungin vertailuasetelmassa Kuvio 6. Sosiaali- ja terveystoimen organisaatiokaaviot vertailukaupungeissa kotihoidon näkökulmasta Kuvio 7. Ikäihmisen hyvän kotihoidon mallin laatimisen teoreettiset ja muut tiedolliset lähtökohdat Kuvio 8. Ikäihmisen hyvän kotihoidon malli LIITTEET Liite 1. Kotihoidon johtajien haastattelulomake. Liite 2. Kotihoidon asiakkaiden haastattelulomake. Liite 3. Kotihoidon asiakkaiden puolesta vastanneiden omaisten kyselylomake. Liite 4. Kotihoidon työtekijöiden kyselylomake. Liite 5. Valtakunnalliset sosiaali- ja terveydenhuollon suunnitelmat. Liite 6. Kuntien ryhmittely kuntamuodon mukaan. Liite 7. Katoanalyysi kahden kaupungin vertailuasetelmassa. Liite 8. Lappeenrannan ja Varkauden kotihoidon kehittäminen ennen ja jälkeen Liite 9. Kotihoidon kehittämiseen esimerkkejä tarjoavia vanhustyön hankkeita.
14 LIITETAULUKOT Liitetaulukko 1. Kotihoidon, kotipalvelun ja kotisairaanhoidon suomalaiset väitöskirjat vuosilta Liitetaulukko 2. Kotihoidon laadun suomalaisia tutkimuksia. Liitetaulukko 3. Kotihoidon laadun, integroinnin ja muun organisoinnin suomalaisia tutkimuksia Liitetaulukko 4. Kotihoidon integroinnin ja muun organisoinnin suomalaisia tutkimuksia. Liitetaulukko 5. Kotihoidon sisällön ja laadun ulkomaisia tutkimuksia. Liitetaulukko 6. Kotihoidon integroinnin ja muun organisoinnin ulkomaisia tutkimuksia. Liitetaulukko 7. Kotihoidon integroinnin kehittämispyrkimykset Suomessa ja luvuilla. Liitetaulukko 8. Kotihoidon ammatillisten prosessien laadun mittarit kahdessa vertailukaupungissa. Liitetaulukko 9. Työntekijöiden arvioinnit siitä, kuka päättää asiakkaan hoidon tarpeesta; aina tai usein vastanneiden prosenttiosuudet. Liitetaulukko 10. Itsemäärääminen: työntekijät käyvät asiakkaan toivomana ja sovittuna aikana, %. Liitetaulukko 11. Työntekijöiden mahdollisuudet vaikuttaa tai toteuttaa työssään seuraavia asioita sekä kyvyt ja valmiudet toteuttaa niitä, hyviksi tai erittäin hyviksi vastanneiden prosenttiosuudet. Liitetaulukko 12. Kotihoidon laadun osioden korrelaatiot kahden kaupungin asiakkailta kootussa aineistossa. Liitetaulukko 13. Kotona selviytymiselle tärkeät asiat asiakkaiden ja omaisten arvioimana.
15 13 1 TUTKIMUKSEN TAUSTA, TARKOITUS JA TEHTÄVÄT 1.1 Kotihoidon integroinnin tutkimustarve Ikäihmisten kotihoidon integrointi ja laatu ovat ajankohtaisia sosiaali- ja terveyspoliittisen kiinnostuksen ja tutkimuksen kohteita paikallisesti, valtakunnallisesti ja kansainvälisesti. Esimerkiksi EU-maissa on valmistunut äskettäin useita vertailevia tutkimus- ja kehittämishankkeita vanhuspalvelujen integroinnista (van Raak ym. 2003; Leichsenring & Alaszewski 2004; Vaarama & Pieper 2006; Vaarama ym. 2006b ja 2008). Vanhusten kotihoidon integroinnilla tarkoitetaan eheän, asiakaslähtöisen ja asiakkaan tarpeiden mukaisen palvelukokonaisuuden muodostamista organisatorisilla ja muilla eheyttävillä toimenpiteillä. Huomion kiinnittämisellä vanhusten kotihoidon integrointiin ja laatuun on monia syitä. Keskeisiä ovat väestön ikääntyminen, siihen liittyvät palvelutarpeiden, hoitokäytäntöjen ja palvelujärjestelmien muutokset sekä poliittisideologiset ja taloudelliset tekijät. Euroopassa väestö samanaikaisesti vanhenee ja vähenee. Tämä kasvattaa eläkeläisten, mutta vähentää työikäisten ja nuorten määrää sekä väestöosuutta. Muutosta luonnehditaan ilmaisulla "harmaantuva Eurooppa (European Comission 2006). Ilmaisu kuvaa EU-maiden yhteisen huolen vastata käytettävissä olevilla aineellisilla ja henkisillä voimavaroilla iäkkäiden hoitoja hoivapalvelujen lisääntyvään tarpeeseen. On ratkaistava yhtälö, miten tyydyttää vähenevällä työvoimalla hoidon tarpeen ennakoitu kasvu (Kautto ym. 2006, 13). Väestön ikääntymisen ennakoidaan lisäävän palvelujen integroinnin tarvetta erityisesti siksi, että kaikkein iäkkäimpien eli yli 85-vuotiaiden määrä ja suhteellinen osuus kasvavat eniten. Heillä on yleensä samanaikaisesti useita sairauksia sekä niiden aiheuttamia moninaisia hoidon ja palvelujen tarpeita. Näihin tarpeisiin vastaamisessa EU-maiden sosiaali- ja terveyspoliittisissa linjauksissa yhteistä on kotihoidon korostaminen. Tästä yksi osoitus on EU:n AAL ohjelma (Ambient Assisted Living) vuosille Siihen osallistuu 23 EU-maata ja siinä kehitetään sekä sovelletaan uutta teknologiaa ikääntyneiden tueksi kotiin ja lähiyhteisöön. Kotihoito on myös ikäihmisten toiveiden mukaista. Heistä suurin osa haluaa asua kodissaan mahdollisimman pitkään niin Suomessa (Tenkanen 2003, ; Vaarama ym. 2006c, 128) kuin monissa muissakin maissa (Stone 2004, 521). Kotihoidosta onkin tullut nopeasti kasvava palveluala EU-maissa (Alaszewski ym. 2003, 8). Tätä osoittaa esimerkiksi se, että eräiden EU-
16 14 maiden yhteisissä Carmen 1 -, Procare 2 - ja Care Keys 3 -hankkeissa kotihoidon kehittäminen on noussut keskeiseksi tavoitteeksi vastata ikääntyvän väestön palvelutarpeisiin. Monisairaiden ja monitarpeisten vanhusten hoivan, hoidon ja huolenpidon tyydyttämiseksi heille kotiin tarjoaa erilaisia palveluja yhä useampien toimijoiden palvelujärjestelmä. Se kattaa julkisen, yksityisen ja kolmannen sektorin palvelut, vapaaehtoiskentän epäviralliset palvelut sekä omais- tai läheishoidon, ja sitä on kuvattu käsitteellä hyvinvointisekoitus (esim. Rauhala 1996a) englanniksi welfare mix (Evers 1990; Walker 2001). Väestön ikääntyminen, monitarpeisten vanhusten määrän kasvu ja palvelujärjestelmän monitoimijaistuminen ovat lisänneet vanhusten hoivan, hoidon ja muiden palvelujen integroinnin eli eheyttämisen ja yhdentämisen tarvetta. Näistä syistä integrointi on entistä tärkeämpää kotihoidon saatavuuden, laadun, kustannus-vaikuttavuuden ja kustannustehokkuuden takaamiseksi. Katsaukset aikaisempiin tutkimuksiin (liitetaulukot 1-6) osoittavat, että integroinnin tärkeyden korostamisesta huolimatta sen vaikutuksia vanhusten kotihoidon sisältöön ja laatuun on tutkittu vähän. Sen sijaan kotihoidon tai sen osien laatua on tutkittu useinkin, liittämättä sitä kuitenkaan integrointiin. Vaikka integroinnin joitakin toteutustapoja kuten työntekijöiden yhteistyötä on tutkittu paljon, vain muutamissa tutkimuksissa (mm. Vaarama 2006a; Vaarama ym. 2000b; Vaarama & Pieper 2006; Vaarama ym. 2008) on tarkasteltu integroinnin toteutustapojen yhteyksiä kotihoidon laatuun. Kuopio-projektin tutkimukset (Sinkkonen 1995; Rissanen ym. 1999; Paljärvi ym. 2003; 2007) ovat harvoja poikkeuksia, joissa on ennen ja jälkeen - vertailuasetelmalla tarkasteltu integroivan rakenteellisen ratkaisun eli organisaatioiden yhdistämisen vaikutuksia kotihoidon sisältöön ja laatuun. Käytän tutkimuksessani Kuopioprojektissa kehitettyä kotihoidon laadun mittaria, kun selvitän kotihoidon yksikköjen ja niiden organisatorisen toimintaympäristön yhdistämisen sekä integroinnin muiden toteutustapojen vaikutuksia kotihoidon sisältöön ja laatuun. Suomen kunnat ovat reagoineet edellä kuvattuun toimintaympäristön muutokseen yhdistämällä kotihoidon yksikköjä sekä muuttamalla muilla tavoin kotihoidon organisointia ja toiminta- 1 Carmen -hankkeeseen osallistui 11 EU-maata: Belgia, Hollanti, Irlanti, Iso Britannia, Italia, Espanja, Kreikka, Ruotsi, Saksa, Suomi ja Tanska (Vaarama & Pieper 2006). 2 Procare -hankkeeseen osallistui 9 EU-maata: Hollanti, Iso Britannia, Italia, Itävalta, Kreikka, Ranska, Saksa, Suomi ja Tanska (Leichsenring 2004, 9). 3 Care Keys -hankkeeseen osallistui 5 EU-maata: Iso Britannia, Ruotsi, Saksa, Suomi ja Viro (Vaarama, Pieper & Sixsmith 2008).
17 15 käytäntöjä. Puuttuu kuitenkin kokonaiskuva siitä, millaisia integroivia ja muita organisatorisia ratkaisuja kunnissa on tehty. Kotihoidon kehittämisessä tarvitaan tutkimustietoa ja näyttöä uusien organisointitapojen kuten integroinnin toteutettavuudesta ja toimivuudesta: Millaista ja miten organisoitua vanhusten kotihoito kunnissa on? Miten kotihoidon palvelut on koordinoitu eli sovitettu yhteen tai muuten integroitu? Millaisia kotihoitoa integroivia muita keinoja kuten prosesseja ja työvälineitä kunnissa on sekä miten yleistä niiden käyttö on? Mitä vaikutuksia integroinnin erilaisilla toteutustavoilla on kotihoidon sisältöön, saatavuuteen ja riittävyyteen sekä laadun muihin ulottuvuuksiin? Tutkimukseni tarkoitus on tuottaa tietoa edellä mainittuihin kysymyksiin vastaamiseksi. Perimmäisenä tavoitteena on rakentaa ikäihmisten hyvän kotihoidon malli, jonka toivon edistävän kotihoidon kehittämistä kunnissa. 1.2 Tutkimuksen tavoitteet ja tehtävät Tarkoitus on kartoittaa, arvioida, selittää ja tulkita kotihoidon integroinnin laajuutta ja toteuttamistapoja suomalaisissa kunnissa sekä integroinnin vaikutuksia kotihoidon sisältöön ja laatuun keskeisten toimijoiden eli vanhusasiakkaiden ja heidän omaistensa sekä kotihoidon työntekijöiden ja johdon näkökulmasta. Tämän empiirisen lähestymistavan lisäksi sovellan työssäni normatiivista otetta (esim. Pieper 2006, 27) rakentamalla lopuksi ikäihmisten hyvän kotihoidon ideaalimallin. Yksilöidyt tutkimustehtävät ovat 1. kuvata ja tulkita kotihoidon integroinnin kehittämistä ja kehittymistä Suomessa lainsäädännön, politiikka-asiakirjojen, muun dokumenttiaineiston ja aikaisempien tutkimusten pohjalta (5. luku) 2. kuvata, arvioida ja vertailla kotihoidon sisältöä ja palvelurakennetta sekä kotihoitoa integroivia toteutustapoja ja selvittää niiden keskinäisiä riippuvuuksia 43 itäsuomalaisessa kunnassa ohjaus- ja palvelujärjestelmien seuraavilla tasoilla (6. luku): - kunnallinen poliittishallinnollinen ohjausjärjestelmä eli valtuusto, hallitus ja asianomaiset lautakunnat sekä niiden suorittama ohjaus, esimerkiksi kotihoidosta vastaavat yhdistetyt ja erilliset lautakunnat sekä niiden kotihoitoa koskevat visiot, tavoitteet ja muut linjaukset - kotihoidon välitön organisaatioympäristö ja sen integroinnin aste, esimerkiksi sosiaali- ja terveystoimen yhdistetyt tai erilliset virastot sekä niiden kotihoitoa integroivat toimenpiteet
18 16 - asiakastasolla kotihoidon yksikköjä tai tehtäväalueita integroivat rakenteet, prosessit, työvälineet ja muut toteutustavat 3. arvioida, selittää ja tulkita kotihoidon integroinnin yhteyksiä kotihoidon toteutustapoihin, sisältöön ja laatuun kahden kaupungin osittain kontrolloidulla vertailuasetelmalla (7. luku) 4. rakentaa ikäihmisten hyvän kotihoidon malli tämän ja aikaisempien tutkimusten tulosten, teoreettisten lähtökohtien ja vanhuspolitiikan eli ikääntymispolitiikan linjausten pohjalta (8. luku). 1.3 Raportin rakenne Johdantoluvun jälkeen esittelen tutkimuksen teoreettiset lähtökohdat. Tarkastelen siinä aikaisemman tutkimustiedon pohjalta integroinnin määrittelyjä ja toteutustapoja sekä niiden vaikutuksia kotihoidon laatuun. Kolmas luku sisältää tutkimusasetelman. Neljännessä luvussa kuvaan metodologiset lähtökohdat sekä tutkimukseni aineistot ja menetelmät. Viidennessä luvussa analysoin kotihoidon integroinnin kehittymistä ja kehittämistä Suomessa. Kuudes luku sisältää 43 itäsuomalaisen kunnan empiirisen tutkimuksen tulokset. Ne kuvaavat, millaisia kotihoitoa integroivia rakenteita ja muita toteutustapoja kunnissa on kehitetty ja mitä yhteneväisyyksiä niissä on. Seitsemännessä luvussa selitän ja tulkitsen kotihoidon integroinnin ja muiden organisatoristen tekijöiden vaikutuksia kotihoidon sisältöön ja laatuun kahden kunnan vertailuasetelmalla. Kahdeksannessa luvussa esittelen ikäihmisten hyvän kotihoidon mallin, joka on laadittu tämän ja aikaisempien tutkimusten tulosten, ikääntymispoliittisten linjausten sekä teoriatiedon pohjalta. Yhdeksäs luku sisältää tutkimuksen luotettavuuden arvioinnin sekä tulosten pohdinnan, johtopäätökset ja jatkotutkimusehdotukset.
19 17 2 TUTKIMUKSEN TEOREETTISET LÄHTÖKOHDAT Tarkastelen teoreettisissa lähtökohdissa työni kohdealuetta kuvaavia keskeisiä käsitteitä: kotihoitoa ja sen sisällön määrityksiä, vanhusta ja vanhuskuvaa, kotihoidon laatua sekä integrointia, joka on tutkimukseni keskeinen kohde. 2.1 Kotihoidon käsite ja sisältö Kotihoito on melko uusi ja heikosti määritelty käsite niin Suomessa kuin monissa muissakin maissa (mm. Sinkkonen ym. 2001; Thome ym. 2003; Hammar 2008). Suomessa kotihoidon käsitteen vakiintumattomuus ja epämääräinen käyttö johtuvat ainakin osittain kotihoidon historiasta (ks. luku 5). Kotihoidon kaksi perusosaa, kotipalvelu ja kotisairaanhoito, ovat kehittyneet toisistaan erillään ja kuuluneet 1990-luvun alkuun asti eri hallintokuntiin: kotipalvelu sosiaalitoimeen ja kotisairaanhoito terveystoimeen. Viimeisten saatavissa olleiden vuoden 2005 tietojen mukaan noin puolessa kunnista kotipalvelun ja kotisairaanhoidon yksiköt tai tehtäväalueet oli yhdistetty kotihoidoksi (Voutilainen & Vaarama 2005, 28). Eriytymistä on tukenut perustason työtekijöiden, kodinhoitajien ja perushoitajien (ent. apuhoitajien) sekä muiden hoitoalan työntekijöiden eriytynyt koulutus (Rintala ym. 1997, ; Rauhala 1996a; Tenkanen 2003, 15, 28). Kodinhoitajien ja perushoitajien erillinen koulutus päättyi 1990-luvun alussa ja tilalle tuli molempien alojen osaamista yhdistävä lähihoitajakoulutus (Sinkkonen & Jaatinen 2003, 30-32). Kotihoidon käsitteen käyttö on yleistynyt maassamme vasta 1990-luvulta lähtien kotipalvelun ja kotisairaanhoidon yhdistämis- eli integroitumiskehityksen myötä. Yhdistäminen käynnistyi kunnissa 1980 ja lukujen vaihteessa osana laajempaa sosiaali- ja terveystoimen lautakuntien ja virastojen yhdistämisaaltoa (Sinkkonen ym. 2001, 177; Taskinen 2005, 27). Vuoden 2001 tilannekatsauksen pohjalta Sirkka Sinkkonen ja työryhmä (2001, 184) kritisoivat kotihoidon, kotipalvelun ja kotisairaanhoidon käsitteiden epämääräistä käyttöä ja kotihoidon määrittelemättömyyttä virallisissa asiakirjoissa. Esimerkiksi lainsäädännössä ei vielä tuolloin ollut mitään mainintaa kotihoidosta, vaikka useissa kunnissa kotihoidon sisältö, organisointi ja toteutustavat olivat muuttuneet kotipalvelun ja kotisairaanhoidon yhdistämisen seurauksena ja näissä kunnissa termi kotihoito oli yleisessä käytössä. He totesivat myös kotihoidon, kotipalvelun ja kotisairaanhoidon epäselvän ja päällekkäisen tilastointikäytännön, mikä tuottaa epäluotettavia ja kuntien kesken vertailukelvottomia tietoja (ks. myös Vaarama 2004, 175).
20 18 Viime vuosina kotipalvelun ja kotisairaanhoidon yhdistäminen on jatkunut kuten vuoden 2005 tiedot osoittavat. Vuonna 2004 alkanut kotihoidon valtakunnallinen hallintokokeilu sekä palvelu- ja kuntarakenteen muutos -hanke (PARAS) edistänevät kotipalvelun ja kotisairaanhoidon yhdistämistä kunnissa lähitulevaisuudessakin. Kotihoidon hallintokokeilun myötä kotihoidon käsite tuli lainsäädäntöön ja se on mainittu tätä kokeilua säätelevässä kahdessa laissa: laissa sosiaalihuoltolain (1428/2004) sekä laissa kansanterveyslain väliaikaisesta muuttamisesta (1429/2004). Mutta se on määritelty näissä laeissa ylimalkaisesti kotisairaanhoidosta ja kotipalvelusta osittain tai kokonaan yhteisesti järjestetyksi kokonaisuudeksi. Myös politiikka-asiakirjoissa ja tilastokäytännöissä kotihoito on kuvattu niukasti ja epämääräisesti. Esimerkiksi valtakunnallisessa laskennassa ja tilastoinnissa kotihoidolla voidaan tarkoittaa 1) yksinomaan kotipalvelua, 2) yksinomaan kotisairaanhoitoa, 3) yhdistettyä kotipalvelua ja kotisairaanhoitoa tai 4) yksinomaan päiväsairaalatoimintaa (Ailasmaa & Kuronen 2006, 67). Marja Vaarama (2004, 175) kritisoi kotihoidon terminologista käytäntöä todeten: On varsin kapeaalaista puhua ikääntyneiden säännöllisestä kotipalvelusta kotihoitona. Vaikka kotipalvelulla onkin lisääntyvästi hoidollinen rooli, tällainen terminologia redusoi kotona asuvien ikääntyneiden tarpeet hoidon tarpeeksi, ja medikalisoi kotipalvelut. Asiakirjoissa, oppikirjoissa, tutkimuksissa ja muissa julkaisuissa kotihoidolla tarkoitetaan yleensä sosiaalihuoltolaissa (710/1982) ja -asetuksessa (607/1983) määritellyn kotipalvelun ja kansanterveyslaissa (66/1972) mainitun kotisairaanhoidon kokonaisuutta (Sinkkonen ym. 2001, 189; Paljärvi ym. 2003, 87; Tenkanen 2003, 13; Tepponen 2003, iv; Heinola 2007, 11). Tutkimuksessani tarkoitan kotihoidolla kotipalvelun ja kotisairaanhoidon lisäksi sellaisia kotiin annettavia sosiaali- ja terveyspalveluja, joita kunta ei itse tuota, mutta jotka se hankkii vanhusasiakkailleen joko välittämällä tai ostamalla niitä toisilta kunnilta, valtiolta tai yksityisiltä palveluntuottajilta täyttääkseen lakisääteisen järjestämisvastuunsa. Lisäksi kunnallisen kotihoitoyksikön tai vastaavan tehtäviin sisältyvät kunnan järjestämisvastuuseen kuuluvat kunnan omaishoidontukeen kohdistamat valvonta- ja ohjaustehtävät. Niitä ovat esimerkiksi hoito- ja palvelusuunnitelmalla ja omaishoitosopimuksella tapahtuva ohjaus ja valvonta. Kunnallisen kotihoidon vastuulle kuuluvat myös vanhusasiakkaiden tai heidän omaistensa yksityiseltä tai kolmannelta sektorilta kunnan antamalla palvelusetelillä hankkiman hoivan ja hoidon ohjaus- ja valvontatehtävät. Palveluseteli on yksi tapa järjestää kotipalvelun ja kotisairaanhoidon palveluja ja täydentää kuntien palvelutuotantoa. Julkisia palveluja käyttäville asiakkaille järjestetään mahdollisuus saada ohjausta ja neuvontaa siinä, miten he voivat täydentää palveluvalikoimaansa omarahoitteisesti itse haluamillaan lisäpalveluilla. (STM 2008, 2728).